**भारत सरकार**

**रेल मंत्रालय**

**राज्‍य सभा**

**अतारांकित प्रश्‍न सं. 954**

**22.12.2017 को दिया जाने वाला उत्‍तर**

**रेलवे में रिक्तियां**

**954. चौधरी सुखराम सिंह यादवः**

**श्री विशम्भर प्रसाद निषादः**

**श्रीमती छाया वर्माः**

**क्या रेल मंत्री यह बताने की कृपा करेंगे किः**

(क) वर्तमान समय में रेलवे में कितनी रिक्तियां हैं और उन्हें भरने हेतु क्या कदम उठाया गया है;

(ख) क्या यह सच है कि रिक्तियां अत्यधिक होने के कारण मंत्रालय सेवानिवृत्त कर्मचारियों को रखने पर विचार कर रहा है;

(ग) क्या रेलवे समय पर रिक्तियों को न भरे जाने पर किसी प्रकार की लापरवाही होना पाया है और यदि हां, तो इस संबंध में क्या कार्यवाही की गई है; और

(घ) वर्तमान में रेलवे में ठेकेदारी के तहत कार्यरत फर्मों और उनके द्वारा नियुक्त कर्मचारियों की जानकारी तथा गत 3 वर्षों में ठेकेदारी हेतु किए गए भुगतान का ब्यौरा क्या है?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

1. से (घ) : एक विवरण सभा पटल पर रख दिया गया है।

\*\*\*\*\*\*\*

रेलवे में रिक्तियां के संबंध में दिनांक 22.12.2017 को राज्‍य सभा में चौधरी सुखराम सिंह यादव, श्री विशम्भर प्रसाद निषाद और श्रीमती छाया वर्मा द्वारा पूछे जाने वाले अतारांकित प्रश्‍न सं. 954 के भाग (क) से (घ) के उत्‍तर से संबंधित **विवरण**।

1. : सभी क्षेत्रीय रेलों पर 01.04.2017 को अराजपत्रित कर्मचारियों के रिक्‍त पदों की संख्‍या 2,20,137 (अनंतिम) है। रिक्तियों का होना और उनका भरा जाना एक सतत प्रक्रिया है। सरकार की नीति है कि परिचालनिक आवश्‍यकताओं के अनुसार रिक्‍त पदों को भरा जाए, तथापि किसी समय विशेष पर कुछ रिक्तियों का भरा जाना शेष होने की संभावना रहती है।

क्षेत्रीय रेलवे (रेलों)/ उत्‍पादन इकाइ(यों) द्वारा सीधी भर्ती कोटा (डीआर-कोटा) के अंतर्गत विभिन्‍न अराजपत्रित पदों की आवश्‍यकता का आकलन किया जाता है, जो तदनुसार संबंधित रेल भर्ती बोर्डों (आरआरबी)/ रेल भर्ती सेलों (आर आर सी) को मांगपत्र भेजते हैं और इन मांगपत्रों के आधार पर उनके द्वारा भर्ती की जाती है।

आरआरबी/आरआरसी संबंधित क्षेत्रीय रेलों/ उत्‍पादन इकाइयों को सफल उम्‍मीदवारों के पैनल नियमित रूप से उपलब्‍ध करवा रहे हैं।

1. : जी हां।
2. : जी नहीं।
3. : सूचना इकट्ठी की जा रही है और सभा पटल पर रख दी जाएगी।

\*\*\*\*\*